1. Datele de contact ale instituției

Adresă: Bulevardul Unirii nr 22, Parter

Număr de telefon: 0723838760

Secretariat: 0786552759

 Adresă website: mocr.ro

Adresă de e-mail: contact@mocr.gov.ro

2. Misiunea instituţiei.

 Muzeul Ororilor Comunismului în România reprezintă o instituție tânără, a cărei menire este de conserva, expune și analiza istoria recentă a României. Muzeificarea comunismului reprezintă principalul demers pe care instituția noastră și-l asumă prin colaborarea cu parteneri de cercetare din mediul public și privat, național, dar și internațional. Crearea de expoziții, organizarea de conferințe, colectarea de resurse patrimoniale , conservarea memoriei prin interviuri, reprezintă principalele linii de acțiune ale MOCR. Muzeul reprezintă o provocare de a cunoaște trecutul, de a-l investiga în moduri conservatoare îmbinate cu stilul non-formal de abordare. Astfel, proiectele rezultate din îmbinarea celor două stiluri determină generarea de acțiuni care îmbină noile media și tehnologii cu abordarea metodologică a pedagogiei muzeale. Instituția noastră și-a creat un discurs muzeal de tip expoziții spontane și itinerante, în care se apropie direct de public, deoarece acțiunile noastre vizează transformarea privitorului, a trecătorului în vizitator sau chiar participant direct în cadrul instalațiilor muzeale. Din 2021 și până în prezent am inițiat proiecte hibrid, care îmbină muzeografia clasică cu noile tehnologii: instalații stradale interactive, expoziții imersive cu componentă teatrală participativă și mai ales am optat pentru folosirea elementelor digitale în interacțiunea cu publicul.

3. Structura organizatorică a instituției

nr. maxim de posturi: 9

 nr. funcții de conducere: 1

posturi de execuție: 8

nr. posturi vacante: 7

nr. posturi ocupate: 2

4. Sinteza activităţii organismelor colegiale de conducere pentru perioada 01.01.2023-

prezent.

 Nu sunt raportări.

5. Măsurile luate în urma controalelor, verificării/auditării din partea autorității sau a altor organisme de control în perioada 01.01.2023-prezent, după caz.

 Nu este cazul

Anexă la adresa nr. 3092/SG/21.06.2023

**6. Lista proiectelor derulate în perioada 01.01.2023-prezent**

|  |  |  |  |  |  |
| --- | --- | --- | --- | --- | --- |
| **Nrcrt** | **Denumirea proiectului[[1]](#footnote-1)** | **Scurtă descriere** | **Data desfășurării** | **Beneficiari** | **Observații** |
| **Plătitori** | **Neplătitori[[2]](#footnote-2)** |
|  | TimișoaraGolden Flat | Expoziția *Golden Flat*, semnată Alexandru Potecă, se referă la perioada ceaușistă dintre anii 1974 și 1989, perioadă prezentată de aparatul de propagandă al Partidului Comunist Român sub denumirea de Epoca de Aur. Această perioadă, mai puțin expusă publicului larg, a fost abordată de artistul Alexandru Potecă prin referire la cultura materială și obiecte ale vieții cotidiene aparținând epocii printr-o parafrazare artistică a termenului epoca de aur. |  14 decembrie 2022– 31 ianuarie 2023,Timișoara, Memorialul Revoluției din Decembrie 1989 |  | 800 |  |
|  | BucureștiHolodomor | Expoziția, intitulată ”Genocidul necondamnat al ucrainenilor se repetă” abordează drama din anii 1932 și 1933, când milioane de ucraineni au fost uciși în Holodomor, o foamete artificială provocată de regimul bolșevic condus de Iosif Visarionovici Stalin. Principalele victime ale Holodomor (în traducere din ucraineană „moarte prin înfometare”) au fost agricultorii și sătenii, care reprezentau aproximativ 80% din populația Ucrainei în anii 1930.Majoritatea estimărilor cercetătorilor indică faptul că între aproximativ 3,5 milioane și 7 milioane de oameni au murit atunci. Cele mai detaliate studii demografice estimează numărul de morți la 3,9 milioane. Istoricii sunt de acord că, la fel ca în cazul altor genocide, numărul exact nu va fi niciodată cunoscut. | 15 decembrie- 21 ianuarie La Biblioteca Nationala a Romaniei |  | 120 |  |
|  | BucureștiTururi ghidate in cadrul expozitiei *Eu nu am furat niciodata nimic* | Spațiul expozițional cuprinde 3 camere și este chiar locul de desfășurare al spectacolului de teatru imersiv *Eu nu am furat niciodata nimic*. Scenografia semnată Cătălin Manea reusește construcția unei atmosfere optzeciste prin elemente de decor specifice, autentice, menite să redea firescul spațiului de conviețuire al anilor 1980.Un dormitor, o sală de ședințe a Facultății de Horticultură și pavilionul aferent acesteia, pregătit de studenții facultății pentru vizita tovarășului Nicolae Ceaușescu, oferă vizitatorului o felie din istoria recentă a României și o trăire palpabilă a regimului comunist. | mai – iunie 2023, Muzeul Național al Țăranului Român |  | 150 |  |
|  | BucureștiSpectacol de teatru imersiv *Eu nu am furat niciodata nimic* | Realizat ca o modalitate de explorare pe viu a anilor `80 în România, spectacolul de teatru imersiv „Eu nu am furat niciodată nimic“, scris și regizat de către Radu Mihai Savin, transformă spectatorii în participanți și îi transportă în timp în copilăria, adolescența, tinerețea lor sau a părinților.Cei patru actori abordează în trei spații diferite ale Muzeului Național al Țăranului Român, teme precum: statutul studentului în comunism, alimentația rațională și organizarea politică a instituțiilor de învățământ. Cele trei decoruri realizate de către scenograful Cătălin Manea conturează atent spațiul acțiunii cu elemente ce redau în detaliu atmosfera epocii. Muzeul Ororilor Comunismului din România dorește crearea unui spațiu de comunicare imersiv prin îmbinarea artei teatrale cu un concept expozițional inovator. |  stagiunea s-a desfașurat incepând cu luna decembrie până în luna iunie, inclusiv la Muzeul Național al Țăranului Român |  | 850 |  |
|  | TimișoaraRomlag 1945-1965   | Numele expoziției “ROMLAG 1945-1965” este dat de sistemul concentraționar și represiv instituit în perioada premergătoare dar și în timpul regimului de tip stalinist sub Republica Populară Română. Narațiunea personalizată a spațiului represiv și totalitar este făcută printr-o abordare interdisciplinară a noilor media cu cercetarea cartografică.Expoziția Romlag a deschis la Timișoara în cadrul Memorialului Revoluției din Decembrie 1989 seria evenimentelor dedicate Timișoara Capitală Culturală | 1 februarie- 20 aprilie 2023, Timișoara, Memorialul Revoluției din Decembrie 1989 |  | 1420 |  |
|  | BucureștiAtelier *Dialog între generații cu maestrul Ștefan Câlția*  | Proiectul a fost realizat cu ocazia săptămânii Școala Altfel și a constat în desfășurarea a 4 a ateliere cu elevi de la: Liceul Teoretic Jean Monnet, Colegiul Național Cantemir-Vodă, Liceul Teoretic Alexandru Ioan Cuza și Liceul de Arte Plastice "Nicolae Tonitza" în cadrul expoziției *Însemnări dintr-un timp trecut,* semnate Ștefan Câlția. Un produs al proiectului îl constituie lucrările (desen,eseu) pe care copiii le-au realizat în urma întâlnirii cu maestrul Câlția și care vor face obiectul separat al unei expoziții pe care o planificăm. | 23 martie, 26 martie, Muzeul Național de Artă Contemporană |  | 80 |  |
|  | BucureștiAtelier cu copii *Trecutul văzut de aproape* | Atelierele MOCR ”Trecutul văzut de aproape” s-au înscris în seria de activități organizate cu ocazia spectacolului de teatru imersiv *Eu nu am furat niciodată nimic*. Prin activitatea de educație muzeală propusă, elevii au putut pătrunde în lumea tinereții părinților și bunicilor lor. Spațiul a permis o experiență imersivă, iar elevii au putut atinge obiectele expuse completând firul narațiunii cu evenimente și experiențe din viețile celor apropiați. Parcurs expozițional a fost definit pe etape și s-a extins pe o perioadă de 60 min. | 27-30 martie 2023, Muzeul Național al Țăranului Român  |  | 120 |  |
|  | Oradea, BucureștiSEISMOGRAF ’77 - Represiune și detenție politică 1977 – 1989 | Expoziția se referă la perioada ceaușistă dintre 1977 și 1989, caracterizată prin lipsuri și represiune asupra populației, propaganda Partidului și urmărirea Securității. Această perioadă, mai puțin expusă publicului larg, a fost abordată de specialiști în istorie și în studii muzeale pentru a crea o expoziție prin care să semnaleze planurile lui Nicolae Ceaușescu în urma cutremurului din 4 martie 1977 și apoi „replicile” revoltelor sociale care au urmat, între 1977 și 1989.. | 13ianuarie-31 martie la Muzeului Țării Crișurilor Oradea Complex Muzeal4 mai – prezent la Biblioteca Națională a României |  | 530 |  |
|  | AradROMLAG 1945-1965 | Numele expoziției “ROMLAG 1945-1965” este dat de sistemul concentraționar și represiv instituit în perioada premergătoare dar și în timpul regimului de tip stalinist sub Republica Populară Română. Narațiunea personalizată a spațiului represiv și totalitar este făcută printr-o abordare interdisciplinară a noilor media cu cercetarea cartografică. Evenimentul a făcut parte și din cadrul seriei de manifestări muzeale dedicate Nopții Europene a Muzeelor. | 28 aprilie- 16 mai la Complexul Muzeal Arad |  | 634 |  |
|  | București“CREDINȚĂ.ÎNCREDERE.CLANDESTINITATE.Imagini din dosarele poliției secrete.” | Expoziția prezintă acțiunile poliției secrete împotriva religiei dintr-o perspectivă vizuală și culturală. Aducând laolaltă munca istoricilor, antropologilor, curatorilor și artiștilor, expoziția pune vizitatorul față în față cu un patrimoniu cultural dificil, constituit din imagini realizate sau adunate de poliția secretă din patru țări: România, Ungaria, Republica Moldova și Ucraina.  | 11 mai- 10 iulieBiblioteca Națională a României |  | 250 |  |
|  | Blaj“75 DE ANI DE LA DESFIINȚAREA ILEGALĂ A BISERICII ROMÂNE UNITE CU ROMA,GRECO-CATOLICA” | Comemorarea, în anul 2023, a 75 de ani de la desființarea ilegală a Bisericii Române Unite cu Roma, Greco-Catolică, a impus la nivel moral, atât instituțiilor statului român, cât și cetățenilor, indiferent de credința religioasă și orientare politică, un moment de reflecție.Comunismului în România (MOCR), Institutul de Investigare a Crimelor Comunismului și Memoria Exilului Românesc (IICCMER) și Consiliul Național pentru Studierea Arhivelor Securității (CNSAS) au colaborat îndeaproape pentru realizarea acestei expoziții. | 10 iunie – 20 iunie În Parcul Avram Iancu, Blaj, Arhieparhia Bisericii Greco Catolice |  | 230 |  |
|  | BlajTrecutul confiscat.Clandestinitatea Greco-catolică în arhivele Securității | Muzeul Ororilor Comunismului în România include în misiunea sa memorializarea victimelor represiunii asupra cultelor religioase și asupra libertății de expresie. Astfel, condamnăm desființarea ilegală a Bisericii Române unite cu Roma, Greco-Catolică și ne alăturăm comunităților științifice și religioase prin participarea activă cu două proiecte expoziționale în cadrul Conferinței Internaționale de Istorie a Comunismului„75 de ani de la Desființarea ilegală a Bisericii Române Unită cu Roma, Greco-Catolică” ediția 2023, organizată de Institutul de Investigare a Crimelor Comunismului şi Memoria Exilului Românesc (IICCMER) la Blaj. | 7 iunie- 20 iunie la Palatul Cultural Blaj |  | 120 |  |
|  | BucureștiNoaptea Europeană a Muzeelor:Eu nu am furat niciodată nimic / Expoziție-decor al spectacolului cu același nume / ghidaj, vizionare fragmente de filme din anii `80, scurte ateliere, sound scape – demisol și fosta Sală Ciuma, MNTR | Eu nu am furat niciodată nimic, în regia lui Radu Savin, este primul proiect de teatru imersiv al Muzeului Ororilor Comunismului în România. MOCR și-a început funcționarea de facto în luna februarie a anului 2021. Misiunea sa este de a comemora memoria victimelor represiunii comuniste și de a păstra vie amintirea suferinței lor prin consolidarea patrimoniului și dezvoltarea de expoziții permanente și temporare, alături de centre de documentare. Muzeul își dorește să devină un barometru cultural prin intermediul expozițiilor, evenimentelor, conferințelor, experiențelor imersive și mai ales a dezbaterii publice în vederea construirii unei imagini clare și obiective asupra traumelor suferite de către români în perioada 1945 – 1989. | 13 mai 2023,Muzeul Național al Țăranului Român |  | 380 |  |
|  | PlătăreștiCaravana Istoriei. În căutare de modele pentru prezent și viitor | Proiectul a rezultat în urma colaborării dintre MOCR și Fundația Culturală Memoria în baza finanțării obținute prin intermediul liniei PNRR-AFCN. Termenul de derulare al activităților este în perioada aprilie 2023 iunie 2024 | Aprilie-Iunie 2023 |  | 160 |  |

**7. Lista proiectelor programate pentru perioada 01.07.2023-31.12.2023**

|  |  |  |  |  |
| --- | --- | --- | --- | --- |
| **Nr. crt.** | **Denumirea proiectului** | **Scurtă descriere** | **Data desfășurării** | **Observații** |
|  | OnlineLibertate și modele istoria recentă a României prin benzi desenate și interviuri  | Eveniment organizat de Fundația Culturală Memoria cu toți partenerii în proiect: Partenariat Villages Roumains (PVR, Charleroi), Language. lu / Group Moraru sarl Luxembourg, Asociația EuropaNova Bruxelles, Muzeul Ororilor Comunismului din România (MOCR), Asociația Casa Memorială „Iuliu Maniu” Bădăcin, Uniunea Ziariștilor Profesioniști din România (UZPR). | Iulie-Noiembrie 2023 |  |
|  | RășnovFFIR de la Râșnov, cu spectacolul *Eu nu am furat niciodată nimic* | Între 18 și 27 august 2023, în cadrul celei de-a 15-a ediții a Festivalului de Film și Istorii Râșnov (FFIR) a cărui temă principală este Radicalizare/Radicalization, studenți, masteranzi și doctoranzi din România, Republica Moldova, Serbia și Ucraina (cu vârste cuprinse între 18 și 27 de ani) pasionați de istorie, geopolitică, comunicare, administrație sau film vor putea participa gratuit la Școala de Vară ASTRA ediția a XII-a. Organizatorii sunt Asociația Mioritics și Muzeul Ororilor Comunismului în România, în parteneriat cu Departamentul pentru Relații Interetnice. | 18-27 august 2023, Râșnov |  |
|  | PiteștiDictatura Urme în Sistem și Familie  | Trauma colectivă se referă la un eveniment traumatic care este împartășit de un grup de oameni, de la un grup mic de oameni (ex. familia) până la întreaga societate. Nu este necesar ca persoana sa fi trait trauma în sine pentru a fi atinsă de aceasta. Simpla expunere la știri/informații/povestiri despre dezastru poate fi traumatică.  | 17 iulie 2023 22-26 august 2023, Pitești |  |
|  | Oradea Itinerare Romlag 1945-1965 | Romlag va fi expus în cadrul Muzeului Țării Crișurilor Oradea Complex Muzeal.  | Iulie 2023 |  |
|  | BucureștiRiveran 1844-1989 | Expoziția Riveran va fi organizată de MOCR în parteneriat cu Muzeul Național al Hărților și Cărții Vechi, Muzeul Național de Istorie și Muzeul Municipiului București. Expoziția se bazează pe hărți originale care datează din perioada 1844-1989 care expun cronologia evoluției relației dintre Dâmbovița și București. MOCR contribuie prin implementarea unei instalații inovative care relatează viața privată a Bucureștenilor din perioada 1947-1989 în relație cu Dâmbovița, modul în care cursul râului a suferit modificări, sistematizări, imaginarul colectiv expus prin fotografii de colecție și memorii.  | Noiembrie 2023-Februarie 2024, Muzeul Național al Hărților și Cărții Vechi |  |
|  | BucureștiTipărire volum Hidden Galleries- Istoria religiei în clandestinitate  | Volumul este propus spre publicare la editura Humanitas în cursul lunii septembrie. Proiectul de publicație a rezultat din colaborarea dintre MOCR și University College Cork | Septembrie 2023, București |  |
| **5.** | Timișoara capitală culturalăConexiuni și transfer cultural la granița dintre epoci și lumi | Proiectul propus include două componente: o expoziție și o conferință. MOCR propune să aducă și să expună la Memorialul Revoluției Timișoara expoziția Galerii Ascunse: religia clandestină în arhivele poliției secrete. Expoziția a fost realizată prin finanțare europeană în Irlanda și itinerată în mai multe localități din România și Uniunea Europeană. În paralel se vor organiza o conferință pe durata a două zile și activități pentru publicul tânăr. Expoziția pe care ne propunem s-a aducem la Timișoara a fost realizată de către un colectiv internațional de cercetători sub coordonarea lui James Kapalo, reputat cercetător și profesor universitar de la Universitatea Cork din Irland și  este un proiect desfășurat pe o perioadă de patru ani care a fost finanțat de Agenţia Executivă a Consiliului European pentru Cercetare (proiect nr. 677355). Acest proiect examinează rolul religiilor din clandestinitate în procesele transformative din societățile Central și Est europene în secolul al XX-lea prin prisma arhivelor polițiilor secrete din această regiune. Puteți urmări evenimentele din cadrul proiectului, expozițiile și publicații sale accesând <http://hiddengalleries.eu/> | 14 septembrie 14 octombrie,Timișoara |  |
| **6** | BucurestiMiopie Istorica, expoziție Sever Petrovici Popescu | Proiectul investighează printr-o cercetare artistică deportările din Bărăgan din 18-19 iunie 1951 în care peste 40.000 de persoane au fost mutate cu domiciliu obligatoriu în câmpiile Bărăganulu. Aceștia au fost nevoiți să supraviețuiască și să își asigure cu greu nevoile de bază. Experimentul a durat până în 1955 când aceeași oameni au fost nevoiți să părsească la fel de abrupt comunitățile proaspăt întemeiate. De atunci și până în prezent, momentul a fost trecut sub tăcere de autorități și puțin chestionat de istorie și societate. | 18 septembrie – 18 octombrie,Biblioteca Națională a României |  |
| **7** | Alba IuliaItinerare Romlag | Numele expoziției “ROMLAG 1945-1965” este dat de sistemul concentraționar și represiv instituit în perioada premergătoare dar și în timpul regimului de tip stalinist sub Republica Populară Română. Narațiunea personalizată a spațiului represiv și totalitar este făcută printr-o abordare interdisciplinară a noilor media cu cercetarea cartografică.  | 20 septembrie -20 octombrie 2023,Alba Iulia |  |
| **8** | Alba IuliaItinerare Trecutul confiscat.Clandestinitatea Greco-catolică în arhivele Securității | Muzeul Ororilor Comunismului în România include în misiunea sa memorializarea victimelor represiunii asupra cultelor religioase și asupra libertății de expresie.Expoziția va fi prezentă în cadrul conferinței dedicate împlinirii a 72 de ani de la desființarea bisericii Greco Catolice, eveniment organizat de Universitatea 1 Decembrie 1918 în parteneriat cuMuzeul Național al Unirii.  | 24 septembrie – 24 octombrie 2023 |  |
| **9** | București,Eu nu am furat niciodată nimic | Reînceperea stagiunii piesei de teatru a MOCR.  | Septembrie-Decembrie 2023 |  |
| **10** | BucureștiLansare Volum Hidden Galleries | MOCR în parteneriat cu University College Cork și New Europe College vor lansa volumul publicat la editura Humanitas în cadrul unui eveniment dedicat. | Octombrie 2023 |  |
| **11** | BucureștiCNSAS  | Comunismul Românesc, Conferința Națională CNSAS – în cadrul căreia MOCR va fi prezent cu un panel dedicat memorializării și valorificării patrimoniale a istoriei comunismului.  | Noiembrie 2023 |  |
| **12** | Câmpulung Moldovenesc,Romlag | Expoziția Romlag va fi extinsă prin intermediul unei teme de cercetare suplimentare care va îmbogăți tematic conceptul. În lucru se află, în prezent, cercetarea Rezistența Anticomunistă din Bucovina. | 10 noiembrie 2023-5 februarie 2024 |  |
| **13** | BucureștiLansare Volum Hidden Galleris | În cadrul târgului de carte Gaudeamus, la standulexpozițional al editurii Humanitas MOCR va lansa volumul dedicat expoziției.  | Decembrie 2023 |  |
|  |

8. Deficienţele identificate în activitatea instituției.

Muzeul Ororilor Comunismului în România nu deține în prezent un sediu permanent, fiindu-i alocat un spațiu administrativ în baza Hotărârilor de Guvern, emise anual, în cadrul Bibliotecii Naționale a României. Instituția noastră are două spații de 30 de metri pătrați fiecare pentru birouri, un depozit de 120 de metri pătrați în cadrul Bibliotecii Naționale, respectiv un depozit de logistică muzeală în cartierul Militari, achiziționat prin contract de închiriere.

Lipsa unui spațiu expozițional și a unui sediu definitiv au determinat Muzeul să își grefeze discursul pe itinerări și expoziții spontane la nivel național în marile centre urbane: București, Timișoara, Brașov, Cluj-Napoca, Oradea, Arad, Călărași, Alba Iulia. Considerăm că principala deficiență este limitarea capacității instituției noastre a obține venituri proprii de pe urma activităților derulate. Numărul total de vizitatori raportat la nivel național în primele 6 luni ale anului 2023 a fost de 5844, dintre care toți au fost neplătitori. Existența unui spațiu definitiv în București va permite un mai mare impact bugetar anual pe venituri proprii și posibilitatea de a consolida expoziții permanente.

Un factor secundar care afectează funcționarea Muzeului este numărul insuficient de angajați, în prezent din totalul de 9 posturi sunt ocupate doar cel de manager și un post de muzeograf. Pentru a evita blocajul instituțional am apelat la externalizarea serviciilor de cercetare, secretariat, resurse umane, juridic, achiziții publice, comunicare, apelând la resursele financiare disponibile în cadrul Titlului 20 Bunuri și Servicii. Chiar dacă instituția noastră are doar doi angajați, conform organigramei, am reușit să întrunim numărul de personal necesar prin colaborări și parteneriate. Consider ca beneficiu esențial posibilitatea de angaja întregul personal din organigramă, în cadrul Titlului 10 Cheltuieli de Personal, astfel vor fi mai puține cheltuieli cu funcționalitatea muzeului din Bunuri și Servicii, permițându-ne să ne axăm prioritar pe dezvoltarea de expoziții, conferințe și publicații. De asemenea, numărul insuficient de angajați nu permite formarea comisiilor necesare funcționării muzeului conform ROF-ului și nu poate întruni numărul suficient de membri pentru consolidarea procedurilor de SCIM.

1. În funcţie de specificul fiecărei instituţii, coloana "*Denumirea proiectului*" va conţine, după caz, titlul producţiei artistice (spectacolelor, concertelor, altor reprezentaţii), expoziţiilor, prezentărilor publice, cercetărilor etc. [↑](#footnote-ref-1)
2. se va face distincţie între beneficiarii fizici şi virtuali, după caz [↑](#footnote-ref-2)